
Digmaan sa Ukraine 
Pinasiklab ng Agresyong NATO/EU 


Manggagawang Ukrainian, Ruso: Ibwelta ang 
Sandata Laban sa Inyong mga Tagapaghari! 


Aming nilalathala rito ang pagsasalin ng suplemento ng Spartacist 
na inilabas noong Pebrero 27 ng Liga Komunista Internasyonal 
(Pang-Apat na Internasyonalista). 

Ang pagsalakay ng Russia sa Ukraine ay pinasiklab ng deka- 
dang pagpapalawak ng NATO at European Union sa pamumuno 
ng U.S. Matapos i-makina ang kapitalistang kontra-rebolusyon 
na dumurog sa USSR, nagpalawak pa-silangan hanggang sa 
mismong mga hangganan ng Russia ang mga kapangyarihang 
imperyalista, dala-dala ang pandarambong, alitang etniko at 
kahihiyan. Nagngangalit ngayon ang mga imperyalistang Kanlu- 
ranin laban sa “digmaang agresyon” ng Russia at sa paglabag nito 
sa soberanya ng Ukraine. Ang mga bandidong ito na nanloob sa 
mga manggagawa sa mundo ay walang pakialam sa mga pamban- 
sang karapatan ng Ukraine. Ang totoong ikinagagalit nila ay ang 
paghahamon ng Russia sa kanilang mga eksklusibong karapatan 
na dambungin ang Silangang Europa pati na rin sa hegemonya 
ng U.S. sa rehiyon. Ang walang katapusang siklo ng krisis at 
digmaan ay dapat supilin sa pinagmumulan nito, sa pamamagitan 
ng sosyalistang rebolusyon sa mga sentrong imperyalista. Para 
sa proletaryong rebolusyon sa U.S.! Para sa Soviet na Estados 
Unidos ng Europa, pinag-isa sa boluntaryong batayan! 

Tisa lamang ang progresibong landas na pasulong sa digmaan 
sa pagitan ng Ukraine at Russia: ang gawing digmaang sibil itong 
giyera sa pagitan ng dalawang kapitalistang uri na kung saan 
ibabagsak ng mga manggagawa ang parehong kapitalistang uri. 
Nananawagan kami sa mga kawal at manggagawa ng Ukraine at 
Russia: Makipagkapatiran! Ibwelta ang armas laban sa inyong 
mga tagapagsamantala! 

Simula't sapul tungkol ang digmaang ito sa kung kaninong 
saklaw ng impluwensya mapapasailalim ang Ukraine, at ang 
tagumpay ng alinman sa hukbong militar ng Russia o Ukraine ay 
maaari lamang humantong sa higit na pang-aapi. Ang gobyernong 
Ukrainian ay lumalaban hindi para palayain ang Ukraine kundi 
para lalong alipinin ito ng mga imperyalistang kapangyarihang 
NATO/EU, kung saan ito'y nakagapos mula noong kudeta ng 2014 
na suportado ng U.S. Ang tagumpay nito ay magdaragdag rin sa 
pang-aapi ng minoryang Ruso sa Ukraine. Sa kabilang panig, ang 
pagsalakay ng Russia sa Ukraine ay naglalayong palitan lamang 
ang imperyalistang bota ng latigo ng Russia. Ang lehitimong pam- 
bansang pakikibaka para sa sariling pamamahala sa Donetsk at 
Luhansk ay nakatali na ngayon sa mas malawak na reaksyunar- 


yong layuning-digma ng Russia. Rebolusyon sa Ukraine at Russia 
ang maglulutas sa pambansang suliranin, pupuksa sa mga oli- 
garko at magbibigay inspirasyon sa mga manggagawa ng buong 
daigdig na mag-alsa laban sa sarili nilang mga tagapagsamantala. 

Ang pagkaroon ng rebolusyonaryong resulta sa kasalukuyang 
digmaan ay kinakailangan at maaaring mangyari. Noong 1917, 
ang mga sambayanang manggagawang Ruso at Ukrainian ay 
ginamit din bilang pambala sa kanyon ng kanilang mga tagapag- 
hari. Winakasan nila ito sa pamamagitan ng pagbaril sa kani- 
lang mga pinuno at pagsama sa mga manggagawang insurekto sa 
ilalim ng pamunuan ng mga Bolshevik para itumba ang kanilang 
kaparehong nagsasamantala---ang mga kapitalista at panginoong 
maylupa---sa pinakadakilang rebolusyon sa daigdig. Para sa mga 
bagong Rebolusyong Oktubre sa Russia at Ukraine! 

Ang mundong kapitalista ay sinalanta na ng dalawang taon ng 
krisis bunsod ng pandemya. Ang mga lockdown, kawalan ng hanap- 
buhay, speedup sa trabaho, pagtaas ng presyo at pagbagsak ng 
pangangalagang medikal ang realidad para sa mga manggagawa 
sa buong mundo. Ang kasalukuyang giyera ay maaari lamang 
magpabilis ng pagwasak sa pamantayan ng pamumuhay ng mga 
manggagawa at magpatalas sa mga maka-uring antagonismo. 
Tungkulin ng mga rebolusyonaryo na ibaling ang namumuong 
galit mula sa kalalim-laliman ng mga lipunang kapitalista tungo 
sa natatanging solusyon sa giyera, kahirapan, at pagsasamantala: 
ang pagtatag ng pandaigdigang pamamahala ng mga mangagawa. 

Malinaw na inilantad ng pandemya ang ganap na pagkabangka- 
rote ng mga kasalukuyang lider ng kilusang obrero. Habang bina- 
bayo ng parehong virus at mga kapitalistang pag-atake ang uring 
manggagawa, itong mga taksil sa uri--mga sosyal demokrata, 
Stalinista at mga burukrata ng unyon---ay lubos pang pumapanig 
sa mga amo, humihiling ng higit pang lockdown at higit pang 
sakripisyo. Ang mismong mga manlilinlang na ito, partikular 
sa mga sentrong imperyalista, ang kasalukuyang nagtitipon sa 
mga manggagawa para sa layunin ng U.S. at mga kaalyado nito, 
nangangako ng walang-kamatayang katapatan sa NATO at EU at 
humihiling na ang Russia ay parusahan hanggang sa pagkagutom. 
Tama na ang pagtataksil! Dapat tutulan ng mga manggagawa ang 
mga sanction at ang pagbigay tulong pangmilitar sa Ukraine! Para 
makibaka laban sa imperyalistang pandarambong sa ibang bansa 
at mga pag-atake sa pamantayan ng pamumuhay sa sariling bayan, 
dapat bumaklas ang uring manggagawa sa kasalukuyang liderato 


Ibagsak ang EU at NATO! 


nito. Kinakailangan ang bago at rebolusyonaryong pamunuan para 
gampanan ang makasaysayang papel nito bilang tagapaglibing ng 
kapitalismo. Muling pandayin ang Ika-Apat na Internasyonal! 


Mga “Sosyalistang” Tagasunod ng Imperyalismo 


Ang paunang kondisyon sa pagbuo ng isang tunay na rebolus- 
yonaryong oposisyon sa imperyalismo at digmaan ay ang puspu- 
sang pakikibaka laban sa mga pekeng-Trotskyista, Stalinista at 
Maoista na gumagamit ng mga pasipista at “anti-imperyalista” 
na islogan upang takpan ang kanilang lubos na pagpapasakop sa 
sarili nilang mga imperyalistang amo at pambansang burgesya. 
Katulad ng mga oportunista na sinong pinagbabalaan ni Lenin 
noong Unang Digmaang Pandaigdig, “Sa pamamagitan ng mali- 
naw na sopisteriya, inaalisan ng buhay na diwang rebolusyonaryo 
ang Marxismo, ang lahat ay kinikilala sa Marxismo maliban sa 
mga rebolusyonaryong pamamaraan ng pakikibaka, ang propa- 
ganda at paghahanda ng mga pamamaraang iyon, at ang eduka- 
syon ng masa sa direksyong ito” (Socialism and War [Sosyalismo 
at Digmaan] [1915]). Narito ang mga pangunahing panlilinlang 
na itinutulak ng mga oportunista ngayon: 

e “Kontra sa giyera sa Ukraine.” Ang islogang ito, na itinaas sa 

buong kaliwa, ay isang pasipistang panlalansi, para malinlang 

ang taumbayan na maaaring magkaroon ng makatarungang 
kasunduan sa digmaan kahit walang rebolusyonaryong pakiki- 
baka. Walang ceasefire o kasunduan pangkapayapaan sa pagi- 
tan ng mga kapitalistang tulisan ang tutugon sa mga sanhi ng 
digmaan. Anumang kasunduan ay tiyak na ididirekta laban sa 
mga manggagawa sa Russia at Ukraine at magiging paghahanda 
lamang sa susunod na madugong labanan. Ang sinumang nagna- 
nais ng pangmatagalan at demokratikong kapayapaan ay dapat 
makibaka upang gawing mga digmaang sibil laban sa mga bur- 
gesyang Ruso at Ukrainian ang kasalukuyang giyerang kapita- 
lista at palawigin ang rebolusyon sa mga imperyalistang bansa. 

“Tropang Ruso layas mula sa Ukraine” (itinaas, halimbawa, 

ng Committee for a Workers” International). Ito ang islogan ng 

NATO at maaari lamang mangahulugan ng tagumpay para sa 

gobyernong Ukrainian. Ang mga naghain ng islogang ito sa 

U.S., Britanya, Pransya o Alemanya ay nananawagan hindi 

para sa kalayaan ng mga manggagawang Ukrainian kundi para 

sa kalayaan ng sarili nilang mga imperyalistang tagapaghari 
na mandambong sa Ukraine. 

e “NATO ibagsak!” Ito ay isang kinakailangang islogan, ngunit 
pag itinaas nang walang pagsalungat sa pang-ekonomiyang 
kadikit ng NATO, ang EU, ito ay bumubuo lamang ng mga 
ilusyon sa posibilidad ng imperyalismo na walang milita- 
rismo. Ang “mapayapang” pang-ekonomiyang pandarambong 
ng kapital sa pananalapi ang naglalatag ng basehan para sa 
giyera. Ang EU at euro ay mga kasangkapan para sa panda- 
rambong na ito. Walang iba kundi bastos na sosyal-sobinismo 
ang itanghal ang EU sa pamumunong Pranko/A leman bilang 
maamo at bukod sa “militaristic” na NATO sa pamumuno ng 

Bumaklas sa mga Taksil sa Pagyawa-- 
Muling Pandayin ang Ika-Apat na Internasyonal! 


Amerika. Ang Lutte Ouvriere, halimbawa, ay tumutuligsa sa 
NATO habang dumadaing na ang Ukraine ay pinagkaitan ng 
pagsapi sa EU at “ilang mga pakinabang na maaaring makuha 
mula rito” (22 Pebrero). Kagila-gilalas na pagsuko sa imperya- 
lismong Pranses! Tanungin ang mga manggagawa ng Europa: 
Walang dinadala ang EU kundi ang pang-ekonomiyang pana- 
nakal at pambansang panlulupig. 

e “Laban saimperyalismong Ruso” (ang posisyon ng Marxistisch- 
Leninistische Partei Deutschlands, bukod sa marami pang iba). 
Ang pagpupursige laban sa “imperyalismong Ruso” ay nagsi- 
silbing panakip sa mga krimen ng sariling mga imperyalistang 
amo, nakapanlilinlang sa mga manggagawa kung sino talaga 
ang pangunahing kaaway. Ang daigdig ay pinaghaharian mula 
sa mga sentro ng puhunang pinansyal sa New York, Frankfurt, 
Paris, London at Tokyo, hindi sa Moscow. Bagama't tadtad ng 
reaksyunaryo, hindi imperyalista ang naghaharing uri ng Russia. 
Inaapi nito ang sariling uring manggagawa at isa itong kapang- 
yarihang pangrehiyon. Sa kaibahan, sinisipsip ng mga imperya- 
lista ang dugo at pawis ng mga manggagawa sa buong planeta. 

e “Kontra sa imperyalistang giyera sa Ukraine” (Communist 
Party of Greece 8 Co.). Pasipistang basura na may idinagdag 
na “anti-imperyalistang” pambabalutktot. Paghagis ng alika- 
bok sa mata ng mga manggagawa ang sabihin na ang giyerang 
ito ay imperyalista. Kung ang NATO o anumang imperyalis- 
tang kapangyarihan ay direktang manghimasok sa digmaang 
ito, obligasyon para sa sinumang rebolusyonaryo ang puma- 
nig-militar sa Russia upang malupig ang mga imperyalista, 
ang pangunahing balwarte ng kapitalistang reaksyon sa buong 
mundo. Ito ang tiyak na gawain na tinatanggihan ng mga 
nanunulsol tungkol sa “imperyalismong Ruso.” 

e “Dapat bang pumanig ang mga manggagawa sa Russia?” Nani- 
niwala ang ilan sa kaliwa na dahil hinahamon ng Russia ang 
mga imperyalista dapat itong suportahan sa giyerang nito. 
Isa itong pagsuko sa Gran Rusong sobinismo. Ang Russia ay 
hindi nakikipagdigma sa mga imperyalista kundi sa gobyer- 
nong Ukrainian. Ang proletaryong estratehiya para labanan 
ang imperyalismo sa Ukraine at Russia ay nakasalalay sa 
pinagkaisang rebolusyonaryong pakikibaka ng mga mangga- 
gawang Ukrainian at Ruso, hindi sa pagsuporta sa mga disenyo 
ng Kremlin. Ang pagpapasakop ng bansang Ukrainian sa Rus- 
sia ay higit na magpapaalab sa mga pambansang antagonismo, 
na maglalagay ng dambuhalang balakid sa perspektibang ito. 
Lahat ng pekeng-Marxista ay napatahol sa galit nang tulig- 

sain ng Gran Rusong sobinista na si Putin ang rebolusyonaryong 

patakaran ni Lenin laban sa pambansang pang-aapi. Iya'y lubos 
na ikinarangal nila. Ngunit ang tunay na pagtanggol kay Lenin sa 
kasalukuyang digmaan ay nangangahulugan ng paglalantad sa mga 
sosyal-sobinistang taksil na habang gumagamit ng “sosyalistang” 
retorika ay sa katunayan ay mga utusan ng mga imperyalista. Sa 
puntong ito, kaya ni Lenin na ipagtanggol ang kanyang sarili: 
“Iyan ang mismong bagay na gusto ng burgesya: nais nitong ilihis ang 
mga manggagawa mula sa rebolusyonaryong pakikibaka sa panahon 
ng digmaan sa pamamagitan ng mapagkunwari, walang ginagawa at 
walang katiyakang mga parirala tungkol sa kapayapaan, nais nito na 
sila ay patahimikin at paginhawahin ng mga pag-asa ng “kapayapaan 
na walang aneksasyon', isang demokratikong kapayapaan, etc., etc.... 
Ang una at pundamental na punto ng isang sosyalistang programang 
pangkapayapaan ay ang ilantad ang pagkukunwari ng Kautskyistang 
programang pangkapayapaan, na nagpapalakas sa impluwensyang 
burges sa proletaryado.” 
- “The Peace Programme” [Ang Programang Pangkapayapaan] (1916) 


NATO/EU Aggression Provokes War in Ukraine 
Ukrainian, Russian Workers: Turn the Guns Against Your Rulers! 
Down With the EU and NATO! 

